**Aðalfundur Læknafélags Íslands**

**29. - 30. október 2021**

**Ályktun**

**um aðkomu lækna að stefnumótun í heilbrigðisþjónustu**

Aðalfundur Læknafélags Íslands haldinn í Reykjavík 29.-30. október 2021 gerir kröfu um beinni aðkomu lækna að stefnumótun í heilbrigðisráðuneytinu en verið hefur. Læknar stýra víða einingum heilbrigðiskerfisinsog hafa oftar en ekki reynslu af heilbrigðiskerfum nágrannaríkjanna. Því er nauðsynlegt og eðlilegt að nýta krafta þeirra þegar kemur að stefnumótun kerfisins hér á landi. Óskað er eftir að ráðuneytið setji á stofn stöðu læknis sem stefnumótunarráðgjafa við ráðuneytið. Staðan væri launuð eins og 20% yfirlæknisstaða sem ráðuneytið greiðir. Aðalfundurinn felur stjórn Læknafélags Íslands að skipa slíkan fulltrúa og fela honum að vera ráðgefandi við stefnumótun í heilbrigðiskerfinu.